સાચા મિત્ર અને મોઢે કહેનારા બધાને એમણે ધીમે ધીમે પોતાનાથી દૂર કર્યા. એમના ઉછેરમાં રહેલો વિવેક અને સોફેસ્ટિકેશનને કારણે એમણે સ્પષ્ટ નહીં કહ્યું હોય તો પણ સરદાર જેવા ઘણાં લોકો સમયાંતરે એમને છોડી ગયા. છેલ્લે પરિસ્થિતિ એવી આવી કે નેહરુની આસપાસ ફક્ત એવા જ લોકો હતા એમને હા પાડવા સિવાય, ચઢાવવા સિવાય કે એમની વાહવાહી કરવા સિવાય ભાગ્યે જ કોઈ કામ કરતા! સરદારે જ્યારે જ્યારે નેહરુનું ધ્યાન દોરવાનો પ્રયાસ કર્યો ત્યારે દરેક વખતે સરદારની સ્પષ્ટતા અને સફળતાથી ઘવાયેલા, અંજાયેલા આ લોકોએ નેહરુને એમની વિરુદ્ધ દોર્યા હશે?